stanford-oval/wikipedia huggingface dataset:
รายชื่อสารประกอบอนินทรีย์
ม

แมกนีเซียมคาร์บอเนต (Magnesium carbonate)
แมกนีเซียมคลอไรด์ (Magnesium chloride)
แมกนีเซียมไฮดรอกไซด์ (Magnesium hydroxide)
แมกนีเซียมออกไซด์ (Magnesium oxide)
แมกนีเซียมฟอสเฟต (Magnesium phosphate) - Mg3 (PO4) 2
แมกนีเซียมซัลเฟต (Magnesium sulfate)
แมงกานีส(IV) ออกไซด์ (Manganese(IV) oxide) - MnO2, manganese dioxide
แมงกานีส(II) อะซิเตต (Manganese(II) acetate)
แมงกานีส(II) คลอไรด์ (Manganese(II) chloride)
แมงกานีส(IV) ฟลูออไรด์ (Manganese(IV) fluoride)
แมงกานีส(II) ฟอสเฟต (Manganese(II) phosphate)
เมอร์คิวรี(I) คลอไรด์ (Mercury(I) chloride)
เมอร์คิวรี(II) คลอไรด์ (Mercury(II) chloride)
เมอร์คิวรีฟูลมิเนต (Mercury fulminate)
เมอร์คิวรี(II) ซัลไฟด์ (Mercury(II) sulfide)
เมตทาฟอสฟอริกแอซิด (Metaphosphoric acid)
เมตทิลเมอร์คิวรี (Methylmercury)
เมตทิลเมอร์คิวรีไฮดรอกไซด์ (Methylmercury hydroxide)
โมลิบเด็ตโอเร็ง (Molybdate orange)
โมลิบดีนัมไตรออกไซด์ (Molybdenum Trioxide)
โมลิบดีนัมไดซัลไฟด์ (Molybdenum disulfide) -
โมลิบดีนัม
โมลิบดีนัมเฮกซาคาร์บอนิล (Molybdenum hexacarbonyl)
โมลิบดิกแอซิด (Molybdic acid)
แมกนีเซียมเปอร์คลอเรต
ย

ยูเรเนียมเฮกซาฟลูออไรด์ (Uranium hexafluoride) - UF6
ยูเรนิลซิงค์อะซิเตต (Uranyl zinc acetate)
ยูเรเนียมออกไซด์ (Pitch Blende) (Uranium Oxide (Pitch Blende)) - U3O8
ยูโรเพียม(III) คลอไรด์ ()
ร

เรเดียมคลอไรด์ (Radium chloride)
เรดอนไดฟลูออไรด์ (Radon difluoride) - Rn
โรเดียม(III) คลอไรด์ (Rhodium(III) chloride)
รูบิเดียมไฮดรอกไซด์ (Rubidium hydroxide)
รูทีเนียม (VIII) ออกไซด์ (Ruthenium (VIII) oxide)
ล

แลนทานัมคาร์บอเนต (Lanthanum carbonate)
ลีด(IV) อะซิเตต (Lead(IV) acetate)
ลีด(II) คลอไรด์ (Lead(II) chloride)
ลีด(II) ไอโอไดด์ (Lead(II) iodide)
ลีด(II) ไนเตรต (Lead(II) nitrate)
ลีด(II) ออกไซด์ (Lead(II) oxide)
ลีด(IV) ออกไซด์ (Lead(IV) oxide)
ลิเทียมอะลูมิเนียม ไฮไดรด์ (Lithium aluminium hydride)
ลิเทียมคาร์บอเนต (Lithium carbonate) (redirect to Lithium salt)
ลิเทียมคลอไรด์ (Lithium chloride)
ลิเทียมซิเตรต (Lithium citrate) (redirect to Lithium salt)
ลิเทียมไดไอโซโพรพิลอะไมด์ (Lithium diisopropylamide)
ลิเทียมไฮดรอกไซด์ (Lithium hydroxide)
ลิเทียมไนเตรต (Lithium nitrate)
ลิเทียมซัลเฟต (Lithium sulfate)
ว

วาเนเดียมออกซี่ไตรคลอไรด์ (Vanadium oxytrichloride)
วาเนดิลซัลเฟต (Vanadyl sulfate)
วาเนเดียม (V) ออกไซด์ (Vanadium (V) oxide)
ส

สติไบน์ (Stibine)
สทรอนเตียมคลอไรด์ (Strontium chloride)
สทรอนเตียมไนเตรต (Strontium nitrate)
สารหนู
อ

อะลูมิเนียมออกไซด์ (Aluminium oxide) - Al2O3
อะลูมิเนียมคลอไรด์ (Aluminium chloride) - AlCl3
อะลูมิเนียมไฮดรอกไซด์ (Aluminium hydroxide)
อะลูมิเนียมโมโนสเตียเรต (Aluminium monostearate)
อะลูมิเนียมซัลเฟต (Aluminium sulfate)
แอมโมเนีย (Ammonia) - NH3
แอมโมเนียมไบคาร์บอเนต (Ammonium bicarbonate) - NH4HCO3
แอมโมเนียมซีเรียม(IV) ไนเตรต (Ammonium cerium(IV) nitrate) - (NH4) 2Ce (NO3) 6
แอมโมเนียมคลอไรด์ (Ammonium chloride) - NH4Cl
แอมโมเนียมไนเตรต (Ammonium nitrate) - NH4NO3
แอมโมเนียมซัลเฟต (Ammonium sulfate)
แอนติโมนี(III) อะซิเตต (Antimony(III) acetate)
แอนติโมนีไฮไดรด์ (Stibine|Antimony hydride) - SbH3
แอนติโมนีเพนต้าคลอไรด์ (Antimony pentachloride)
แอนติโมนีเพนต้าฟลูออไรด์ (Antimony pentafluoride)
แอนติโมนีไตรออกไซด์ (Antimony trioxide) - แม่แบบ:Antimony2O3
อาร์ซีน (Arsine) - AsH3
อาร์ซินิกไตรออกไซด์ (Arsenic trioxide]) (Arsenic(III) oxide) - As2O3
อิตเทอร์เบียมคลอไรด์ (Ytterbium chloride)
อิตเทรียมฟลูออไรด์ (Yttrium fluoride)
ออร์โธฟอสฟอริกแอซิด (Orthophosphoric acid)
ออสเมียมเตตรอกไซด์ (Osmium Tetroxide) - OsO4, osmium (VIII) oxide
ออกซิบิส (ไตรบิวทิลทิน) (Oxybis (tributyltin))
ออกซิเจนไดฟลูออไรด์ (Oxygen difluoride)
โอโซน (Ozone) - O3
อินเดียม(I) คลอไรด์ (Indium(I) chloride)
อินเดียมฟอสไฟด์ (Indium phosphide)
ไอโอดิกแอซิก (Iodic acid)
ไอโอดีนโมโนคลอไรด์ (Iodine monochloride)
อิริเดียม(IV) คลอไรด์ (Iridium(IV) chloride)
ไอเอิร์น(III) คลอไรด์ (Iron(III) chloride) - FeCl3
ไอเอิร์น(II) ออกไซด์ (Iron(II) oxide) - FeO
ไอเอิร์น(II,III) ออกไซด์ (Iron(II,III) oxide) - Fe3O4
ไอเอิร์น(III) ออกไซด์ (Iron(III) oxide) - Fe2O3
ไอเอิร์นซัลเฟอร์คลัสเตอร์ (Iron-sulfur cluster)
ไอเอิร์น(III) ไทโอไซยาเนต (Iron(III) thiocyanate)
ฮ

เฮกซาฟลูออโรไทเทนิกแอซิด (Hexafluorotitanic acid)
ไฮดราซีน (Hydrazine) - N2H4
กรดไฮดราโซอิก (Hydrazoic acid)
กรดไฮโดรโบรมิก (Hydrobromic acid)
กรดไฮโดรคลอริก (Hydrochloric acid) - HCl
กรดไฮโดรไอโอดิก (Hydroiodic acid)
ไฮโดรเจนโบรไมด์ (Hydrogen bromide)
ไฮโดรเจนคลอไรด์ (Hydrogen chloride)
ไฮโดรเจนฟลูออไรด์ (Hydrogen fluoride)
ไฮโดรเจนเพอร์ออกไซด์ (Hydrogen Peroxide) - H2O2
กรดไฮโปคลอรัส (Hypochlorous acid)
กรดไฮโปฟอสฟอรัส (Hypophosphorous acid)
| ด ค กสาขาวิชาของเคมี |
| --- | --- | --- |
 ตารางธาตุ  รายชื่อโมเลกุลชีวภาพ  รายชื่อสารประกอบอนินทรีย์  รายชื่อสารประกอบอินทรีย์ 
| เคมีเชิงฟิสิกส์ |  เคมีควอนตัม  เคมีนิวเคลียร์  เคมีเฟมโต  เคมีสถานะแข็ง  เคมีแสง  จลนศาสตร์เคมี  ธรณีเคมี  ฟิสิกส์เชิงเคมี  ไฟฟ้าเคมี  วิทยาศาสตร์พื้นผิว  สเปกโทรสโกปี  อุณหเคมี  |  |
| เคมีอินทรีย์ |  เคมีของฟุลเลอรีน  เคมีคลินิก  เคมีชีวภาพ  เคมีชีวอินทรีย์  เคมีพอลิเมอร์  เคมีฟิสิกัลเชิงชีวภาพ  เคมีอินทรีย์เชิงฟิสิกส์  ชีวเคมี  ประสาทชีวเคมี  เภสัชเคมี  เภสัชศาสตร์  เคมีอินทรีย์สังเคราะห์  เคมีของสารผลิตภัณฑ์ธรรมชาติ  |  |
| เคมีอนินทรีย์ |  เคมีของคลัสเตอร์  เคมีเรติคิวลา  เคมีโลหอินทรีย์  ชีวอนินทรีย์เคมี  วัสดุศาสตร์  สารประกอบโคออร์ดิเนชัน  |  |
| อื่น ๆ |  การตรวจทางเคมี  เคมีการคำนวณ  เคมีของแอกทิไนด์  เคมีจักรวาล  เคมีเชิงทฤษฎี  เคมีดาราศาสตร์  เคมีดิน  เคมีเปียก  เคมีวิเคราะห์  เคมีศึกษา  เคมีสิ่งแวดล้อม  เคมีสีเขียว  เคมีอาหาร  ซูปราโมเลกุลาร์เคมี  |  |
  หมวดหมู่   สถานีย่อย
สายลม อาดี

| สายลม อาดี |
| --- | --- |
เกิด: 7 กรกฎาคม พ.ศ. 2529 (38 ปี)
| สถิติเหรียญโอลิมปิก> มวยสากลสมัครเล่น.เอเชียนเกมส์ |
| --- | --- | --- |
|  |  จาการ์ตา-ปาเล็มบัง 2018  | เวลเตอร์เวท |
ซีเกมส์
|  | โคราช 2007  | เฟเธอร์เวท |
|  | เวียงจันทร์ 2009  | เฟเธอร์เวท |
|  | ปาเล็มบัง 2011  | ไลท์เวท |
|  | เนปยีดอ 2013  | ไลท์เวท |
|  | สิงคโปร์ 2015  | ไลท์เวท |
พ.จ.อ.สายลม อาดี เป็นนักมวยสากลสมัครเล่นทีมชาติไทย สังกัดสโมสรกองทัพอากาศ และติดทีมชาติไปแข่งขันกีฬาซีเกมส์ เอเชียนเกมส์ และโอลิมปิกเกมส์
ประวัติ

สายลม (ชื่อเล่น ลม) เกิดเมื่อวันที่  7 กรกฎาคม] พ.ศ. 2529 ที่บ้านหนองรูแข้ ตำบลภูเหล็ก อำเภอบ้านไผ่ จังหวัดขอนแก่น เป็นบุตรของนายสวา และนางคำปัน อาดี จบการศึกษาจากสถาบันการพลศึกษา (สพล.) วิทยาเขตสุโขทัย และปริญญาโท รัฐประศาสนศาสตรมหาบัณฑิต วิทยาลัยทองสุข
สายลมเคยชกมวยไทยมาก่อน ในชื่อ "สายลม ราชานนท์" ในสังกัดของวิชัย ราชานนท์ ก่อนที่จะหันมาชกมวยสากลสมัครเล่น ได้รับรางวัลต่าง ๆ อาทิ เหรียญทองชิงแชมป์ประเทศไทย, เหรียญทองแดงคิงส์คัพ, เหรียญทองเยาวชนชิงแชมป์เอเชีย 2005 ที่ประเทศไต้หวัน, เหรียญทองซีเกมส์ 2007 ที่จังหวัดนครราชสีมา
ในการแข่งขันโอลิมปิก 2008 ที่กรุงปักกิ่ง ประเทศจีน สายลมถือเป็นตัวแทนของสมรักษ์ คำสิงห์ ในรุ่นเฟเธอร์เวท (57 กิโลกรัม) ที่แขวนนวมไป  ในรอบแรก (32 คน) สายลมจับสลากได้ผ่าน แต่ในรอบ 2 (16 คน) สายลมเป็นฝ่ายแพ้ แอบเดลคาเดอร์ ชาดี  นักมวยชาวแอลจีเรียไปอย่างเฉียดฉิว 6-7 คะแนน ตกรอบไป  สายลมมาได้เหรียญทองในการแข่งขันซีเกมส์ 2009 ที่นครหลวงเวียงจันทร์ ประเทศลาว
ในการแข่งขันเอเชียนเกมส์ 2010 ที่เมืองกวางโจว ได้เลื่อนขึ้นไปชกในรุ่นไลท์เวท (60 กิโลกรัม) แต่ก็เป็นฝ่ายแพ้ต่อ วิกาส คริชาน นักมวยชาวอินเดีย ด้วยคะแนน 1-8 ตกรอบไปเพียงรอบแรก ในการแข่งขันซีเกมส์ 2011 ที่เมืองปาเล็มบัง ประเทศอินโดนีเซีย สายลมเป็นฝ่ายแพ้ ชาร์ลี ซัวเรซ นักมวยชาวฟิลิปปินส์ไป 11-9 คะแนน ได้เพียงแค่เหรียญทองแดง
โอลิมปิก 2012

ในการแข่งขันโอลิมปิก 2012 ที่กรุงลอนดอน ประเทศอังกฤษ สายลม ได้ผ่านเข้าไปแข่งขันในรอบสุดท้ายพร้อมกับ ฉัตร์ชัย บุตรดี และแก้ว พงษ์ประยูร ในการแข่งขันมวยสากลสมัครเล่นชิงแชมป์โลกที่ประเทศอาเซอร์ไบจาน
ซึ่งสายลมจับฉลากพบกับ กานี ไซลาวอฟ  นักมวยชาวคาซัคสถาน และเป็นนักมวยไทยคนแรกที่ขึ้นชก ผลการชก 4 ยก เสมอกัน 12-12 หมัด แต่สายลมเป็นฝ่ายแพ้คะแนนดิบ (จำนวนหมัดที่ออกมากกว่า) ทำให้ตกรอบแรกไปทันที ทั้ง ๆ ที่รูปแบบการชกแล้ว สายลมทำได้ดีกว่า และสามารถชกไซลาวอฟจนเลือดกำเดาไหลหลังหมดยกแรกด้วย
| 0 | 1 | 2 | 3 | 4 |
| --- | --- | --- | --- | --- |
| รอบ | คู่ชก | วันที่ | สถานที่ | ผล |
| 32 คน |  กานี ไซลาวอฟ | 29 กรกฎาคม | เอ็กซ์เซล ลอนดอน | 12-12 (แพ้คะแนนดิบ) |
มวยสากลสมัครเล่นชิงแชมป์โลก 2013

ในกลางปี พ.ศ. 2556 ในรายการมวยสากลสมัครเล่นชิงแชมป์โลก 2013 ที่เมืองอัลมาตี ประเทศคาซัคสถาน สายลมได้เข้าร่วมแข่งขันด้วย โดยก่อนหน้านั้นสายลมก็เพิ่งได้เหรียญเงินจากรายการมวยสากลสมัครเล่นชิงแชมป์เอเชีย สำหรับรายการนี้แม้สายลมจะไม่ได้เหรียญรางวัลใด ๆ เลย แต่ก็เข้าสู่รอบ 8 คนสุดท้าย จึงทำให้หลังจบรายการนี้ ทำให้อันดับโลกของสายลมขยับขึ้นสู่อันดับ 4 จากเดิมอยู่ที่อันดับ 12
เอเชียนเกมส์ 2014

ในการแข่งขันเอเชียนเกมส์ 2014 ที่เมืองอินชอน ประเทศเกาหลีใต้ สายลมขึ้นชกในรุ่นไลท์เวท ในรอบแรกสายลมเป็นฝ่ายเอาชนะ โฟรูตาน โกลารา นักมวยชาวอิหร่านไปอย่างหวุดหวิด ด้วยคะแนน 28-29, 29-28 และ 29-28 แต่ในรอบต่อมา คือ  รอบ 16 คนสุดท้าย สายลมต้องพบกับ  ฮัน ซุลชู นักมวยชาวเกาหลีใต้ชาติเจ้าภาพ ปรากฏว่าสายลมเป็นฝ่ายแพ้ไปอย่างค้านสายตา ด้วยคะแนน 28-29, 28-29 และ 28-29 ต้องตกรอบไป
ซีเกมส์ 2015

ในการแข่งขันซีเกมส์ 2015 ที่ประเทศสิงคโปร์ สายลมขึ้นชกในรุ่นไลท์เวท แต่สายลมกลับทำได้เพียงแค่เหรียญทองแดง เมื่อพบกับคู่ปรับเก่า คือ จูเนล คันตันเชา นักมวยชาวฟิลิปปินส์ ซึ่งสายลมเอาชนะมาได้ในรอบชิงชนะเลิศซีเกมส์ 2013 ที่กรุงเนปยีดอ ประเทศเมียนมาร์ แต่ครั้งนี้สายลมเป็นฝ่ายแพ้ไป 2-0 คะแนน (เสมอ 1 เสียง, แพ้ 2 เสียง) ในรอบรองชนะเลิศ
โอลิมปิก 2016

บทความหลัก: กีฬามวยสากลสมัครเล่นในโอลิมปิกฤดูร้อน 2016
ในการแข่งขันโอลิมปิก 2016 ที่เมืองรีโอเดจาเนโร ประเทศบราซิล สายลมได้เลื่อนขึ้นไปชกในรุ่นเวลเตอร์เวท (69 กิโลกรัม) โดยผ่านเข้าสู่การแข่งขันได้โดยเอาชนะ บียัมบา ทูฟชินบัต นักมวยชาวมองโกเลีย ไปได้ 2-1 เสียง ในรอบรองชนะเลิศ การคัดเลือกตัวเลก 2 โซนเอเชีย-โอเชียเนีย  ที่เมืองเฉียงอัน มณฑลเหอเป่ย ประเทศจีน โดยถือเป็นนักมวยไทยรายที่ 2 ที่ผ่านเข้าสู่โอลิมปิกได้ในการแข่งขันรายการนี้ต่อจาก ฉัตร์ชัย บุตรดี ในรุ่นแบนตั้มเวท ถึงแม้ว่าในรอบชิงชนะเลิศจะเป็นฝ่ายแพ้ต่อ กียาซ็อฟ ชักแรม นักมวยชาวอุซเบกิสถาน ไป 3-0 เสียงก็ตาม
ในการแข่งขันรอบแรก หรือรอบ 32 คน สายลมขึ้นชกในมุมแดง พบกับ พาเวล คาสตรามิน นักมวยชาวเบลารุส สายลมเอาชนะไปได้อย่างหวุดหวิด 2-1 เสียง ด้วยคะแนน 28-29, 29-28 และ 29-28 โดยในยกที่ 3 ที่เป็นยกสุดท้ายสายลมเป็นฝ่ายเดินเข้าหาแลกหมัดใส่เพื่อเก็บคะแนน
ในรอบสอง หรือรอบ 16 คนสุดท้าย สายลมขึ้นชกในมุมแดง พบกับ ซิมีออน ชามอฟ นักมวยชาวบัลแกเรีย สายลมเอาชนะไปได้อย่างเป็นเอกฉันท์ 3-0 เสียง ด้วยคะแนน 29-28 ทั้ง 3 เสียง
ในรอบก่อนรองชนะเลิศ หรือรอบ 8 คนสุดท้าย หากสามารถเอาชนะในรอบนี้ได้สายลมก็จะได้เหรียญทองแดงเป็นอย่างน้อย แต่สายลมที่ขึ้นชกในมุมน้ำเงินเป็นฝ่ายแพ้ต่อ ซูไลมาน ดิยอป ซิสโซโก นักมวยผิวสีชาวฝรั่งเศสเชื้อสายเซเนกัล ไปอย่างเอกฉันท์ทั้ง 3 เสียง 29-28, 30-27 และ 29-28 การชกเป็นไปอย่างสูสี แต่ซิสโซโกเป็นฝ่ายออกหมัดชุดได้มากกว่า ทั้งที่หลังจบยกแรกสายลมมีคะแนนเหนือกว่าซิสโซโก  9-10, 9-10 และ 10-9
หลังการชก สายลมตัดสินใจประกาศแขวนนวมเพื่อเปิดโอกาสให้นักมวยรุ่นหลังได้ขึ้นมาแทนที่
| 0 | 1 | 2 | 3 | 4 |
| --- | --- | --- | --- | --- |
| รอบ | คู่ชก | วันที่ | สถานที่ | ผล |
| 32 คน |  พาเวล คาสตรามิน | 8 สิงหาคม | รีอูเซงตรู | 2-1 |
| 16 คน |  ซิมีออน ชามอฟ | 12 สิงหาคม | รีอูเซงตรู | 3-0 |
| 8 คน |  ซูไลมาน ดิยอป ซิสโซโก | 14 สิงหาคม | รีอูเซงตรู | 3-0 |
เกียรติประวัติ

รางวัลเกียรติยศบุคคลในวงการกีฬามวยแห่งชาติ ครั้งที่ 2
นักมวยสากลสมัครเล่นชายดีเด่น, 30 เมษายน 2557 ที่อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
อากร ฮุนตระกูล
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
อากัมเบ

ใบหน้าชายญี่ปุ่นเมื่อทำท่าอากัมเบ
อากัมเบ (ญี่ปุ่น: あかんべえ; โรมาจิ: Akanbē) หรือ อักกัมเบ (あっかんべー, アッカンベー) เป็นการแสดงออกทางใบหน้าเชิงเย้ยหยันและแสดงออกถึงการเสียดสีของประเทศญี่ปุ่น กระทำด้วยการดึงเปลือกตาล่างลงเพื่อเผยให้เห็นเยื่อตาที่มีสีแดงให้ใครบางคนเห็น บ้างก็กระทำพร้อมกับการแลบลิ้นยื่นออกมา
อากัมเบ ปรากฏครั้งแรกในงานเขียนคาไต ทายามะ เรื่อง อินากะเรียวชิ (田舎教師, "ครูบ้านนอก") เมื่อ ค.ศ. 1909
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อากัมเบ
อัฐพล เอื้ออารี

อัฐพล เอื้ออารี ชื่อเล่น ทอมมี่ นักกีฬายิงปืน ประเภทปืนยาวท่านอนชาย จากจังหวัดลำปาง เป็นคนแรกของไทยที่สร้างประวัติศาสตร์ผ่านเข้าถึงรอบชิงชนะเลิศ ด้วยผลงาน 625.3 คะแนน ในการแข่งขันโอลิมปิกฤดูร้อน 2016 ณ เมืองรีโอเดจาเนโร ประเทศบราซิล
ประวัติ

อัฐพล เอื้ออารี ชื่อเล่น ทอมมี่ เกิดวันที่ 18 พฤศจิกายน 2532 อายุ 34 ปี เป็นบุตรชายคนเล็กของ ร้อยตำรวจโท อุดม เอื้ออารี และ นางทับทิม เอื้ออารี มีพี่น้องทั้งหมดรวมกัน 3 คน หญิง 2 คน ชาย 1 คน อัฐพลเป็นชาวอำเภอเถิน จังหวัดลำปาง โดยกำเนิด ปัจจุบันกำลังศึกษาต่อระดับปริญญาโท สาขาวิชารัฐประศาสนศาสตรมหาบัณฑิต คณะรัฐศาสตร์ มหาวิทยาลัยกรุงเทพธนบุรี
เส้นทางยิงปืน

อัฐพล เริ่มเข้าสู่วงการยิงปืนตั้งแต่อายุ 15 ปี ในเดือนตุลาคม ปี 2547 จากการชักชวนของบิดา โดยได้รับการฝึกสอนยิงปืนจาก พ.ต.ท.จักรพงศ์ วงศ์พิทักษ์กุล ซึ่งเป็นผู้บังคับบัญชาของบิดาในขณะนั้น การฝึกซ้อมและการแข่งขันครั้งแรกนั้นเริ่มจากการยิงปืนประเภทปืนยาวอัดลมชายมาก่อน หลังจากนั้นปลี่ยนมาเป็นปืนยาว .22 แข่งประเภทปืนยาว 3 ท่าชาย และปืนยาวท่านอนชายในภายหลัง จากความมุ่งมั่นและความตั้งใจในการฝึกซ้อมยิงปืนอย่างจริงจัง เดือนสิงหาคม ปี 2548 บิดามารดาได้ใช้ทุนส่วนตัวส่งอัฐพลเข้าร่วมการแข่งขันยิงปืนระดับนานาชาติเป็นครั้งแรกตอนอายุ 16 ปี และสามารถคว้าเหรียญทองปืนยาวท่านอนบุคคลชายมาครองได้สำเร็จ รายการ Singapore Open Shooting Championships 2006 ณ ประเทศสิงคโปร์  ในปี 2549 อัฐพลเกือบจะได้เป็นตัวแทนทีมชาติลุยศึกเอเชียนเกมส์ที่เมืองโดฮา ประเทศกาตาร์ แต่พลาดไปในการคัดตัวรอบสุดท้าย
จนกระทั่ง ปี 2550 อัฐพลนักแม่นปืนใหม่แกะกล่องของวงการปืนไทย และเพิ่งจะประเดิมสนามเแข่งขันในนามทีมชาติเต็มตัวเป็นครั้งแรก ในการแข่งขันซีเกมส์ ครั้งที่ 24 ณ ประเทศไทย ด้วยความที่เป็นมือปืนน้องใหม่ และเป็นมือปืน "ม้านอกสายตา" แต่อัฐพลได้แจ้งเกิดอย่างยิ่งใหญ่ให้ตัวเองด้วยการลั่นไกคว้า 2 เหรียญทอง ปืนยาวท่านอนบุคคลชายและทีมชายมาครองได้สำเร็จด้วยวัยเพียง 18 ปี โดยเมื่อจบการแข่งขัน “เจ้าไก่” เทวฤทธิ์ มัจฉาชีพ นักแม่นปืนรุ่นพี่ในทีมชาติไทย และเป็น 1 ใน 3 ของนักกีฬาทีมชาติไทยประเภทปืนยาวท่านอนชาย ถึงกับออกมาชม “เจ้ามี่” อัฐพล เอื้ออารี ว่าอนาคตของมือปืนรุ่นน้องรายนี้จะก้าวขึ้นมาเป็นกำลังหลักของทัพนักแม่นปืนไทย และจะก้าวขึ้นมาแทนนักแม่นปืนรุ่นพี่ได้ในไม่ช้า และในปีเดียวกันนั้น อัฐพลยังสร้างผลงานโดดเด่นเกินตัวด้วยการกวาด 3 เหรียญทอง รายการ 31th South East Shooting Championship Kuala Lumpur 2007 (SEAZA) ณ ประเทศมาเลเซีย จากปืนยาวท่านอนบุคคลชายและทีมชาย และปืนยาว 3 ท่าทีมชาย รวมถึงการคว้าเหรียญเงินปืนยาวท่านอนทีมชาย รายการ The 11th Asian Shooting Championships 2007 ณ ประเทศคูเวต
อัฐพลประสบความสำเร็จมาได้เพราะความนิ่ง สมาธิ และการนำเทคนิคที่ได้ฝึกซ้อมมาตลอดมาใช้ให้เกิดประโยชน์ มีความขยันซ้อมตามโปรแกรมที่วางไว้เป็นอย่างดี มีความรับผิดชอบ มีวินัย และสร้างผลงานในระดับประเทศ และระดับนานาชาติ ไว้อย่างมากมาย ในปี 2558 อัฐพลคว้าเหรียญทอง ปืนยาวท่านอนบุคคลชาย ยิงได้ 209.2 คะแนน รั้งตำแหน่งมือวางอันดับ 1 ของเอเชีย พร้อมทำลายสถิติเอเชีย รายการ 13th Asian Shooting Championships 2015 ณ ประเทศคูเวต และเมื่อวันที่ 27 มกราคม 2559 อัฐพลสามารถคว้าเหรียญเงิน ปืนยาวท่านอนบุคคลชาย รายการ Asia Olympic Qualifying Competition For Shooting IND, 2016 ณ ประเทศอินเดีย พร้อมได้สิทธิ์เข้าร่วมแข่งขันโอลิมปิกฤดูร้อน 2016 ณ เมืองรีโอเดจาเนโร ประเทศบราซิล มาครองได้สำเร็จ
เมื่อวันที่ 12 สิงหาคม 2559 ในการแข่งขันโอลิมปิกฤดูร้อน 2016 ณ เมืองรีโอเดจาเนโร ประเทศบราซิล อัฐพลเป็นนักกีฬายิงปืน ประเภทปืนยาวท่านอนชาย คนแรกของไทยที่สร้างประวัติศาสตร์ผ่านเข้าถึงรอบชิงชนะเลิศ [8 คนสุดท้าย] ด้วยผลงาน 625.3 คะแนน โดยผ่านรอบคัดเลือกเข้ามาเป็นอันดับ 7 และรอบชิลชนะเลิศ ยิงได้ 80.8 คะแนน โดนตัดตัวออกคนแรกจบอันดับ 8 ซึ่งถือว่าอัฐพลประสบความสำเร็จตามเป้าหมายแรกที่ตั้งไว้ก่อนมาแข่งขันว่า "ขอให้ผ่านเข้ารอบ 8 คนสุดท้ายไปได้ก่อน จากนั้นค่อยไปชิงกันอีกที"
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

| ด ค ก ประเทศไทยในโอลิมปิกฤดูร้อน 2016 |
| --- | --- |
 2 เหรียญทอง  2 เหรียญเงิน  2 เหรียญทองแดง อันดับที่: 35 
ยิงธนู:  วิทยา ทำว่อง 
กรีฑา:  บุญถึง ศรีสังข์  เจน วงษ์วรโชติ  ณัฐธยาน์ ธนรณวัฒน์  สุเบญรัตน์ อินแสง 
แบดมินตัน:  บดินทร์ อิสสระ  บุญศักดิ์ พลสนะ  พรทิพย์ บูรณะประเสริฐสุข  พุธิตา สุภจิรกุล  รัชนก อินทนนท์  ทรัพย์สิรี แต้รัตนชัย  สาวิตรี อมิตรพ่าย 
มวยสากล:  อำนาจ รื่นเริง  ฉัตร์ชัย บุตรดี  เปี่ยมวิไล เล่าเปี่ยม  สายลม อาดี  วุฒิชัย มาสุข 
จักรยาน:  อะแมนดา คาร์  จุฑาธิป มณีพันธุ์ 
กอล์ฟ:  เอรียา จุฑานุกาล  กิรเดช อภิบาลรัตน์  พรอนงค์ เพชรล้ำ  ธงชัย ใจดี 
ยูโด:  คุณาธิป เยี่ยอ้น 
เรือพาย:  จารุวัฒน์ แสนสุข  พุทธรักษา นีกรี โรเดนเบิร์ก 
เรือใบ:  กมลวรรณ จันทร์ยิ้ม  กีรติ บัวลง  นัฐพงษ์ โพธิ์นพรัตน์  ศิริพร แก้วดวงงาม 
ยิงปืน:  อัฐพล เอื้ออารี  นภิศ ต่อตั้งพานิช  พิมพ์อร คล้ายสุบรรณ  สุธิยา จิวเฉลิมมิตร  ธันยพร พฤกษากร 
ว่ายน้ำ:  ณัฐฐานันท์ จันกระจ่าง  รดมยศ มาตเจือ 
เทเบิลเทนนิส:  นันทนา คำวงศ์  ภาดาศักดิ์ ตันวิริยะเวชกุล  สุธาสินี เสวตรบุตร 
เทควันโด:   พาณิภัค วงศ์พัฒนกิจ  พรรณนภา หาญสุจินต์   เทวินทร์ หาญปราบ 
เทนนิส:  สรรค์ชัย รติวัฒน์  สนฉัตร รติวัฒน์ 
ยกน้ำหนัก:  จตุภูมิ ชินวงศ์   พิมศิริ ศิริแก้ว  ศรัท สุ่มประดิษฐ   สินธุ์เพชร กรวยทอง  ศิริภุช กุลน้อย   โสภิตา ธนสาร   สุกัญญา ศรีสุราช  ไตรรัตน์ บุญสุข  วิทูรย์ มิ่งมูล 
ผู้เข้าแข่งขัน : 54 คนใน 15 ชนิดกีฬา ผู้ถือธง : รัชนก อินทนนท์
อินทนนท์ จ๊อกกี้ยิม

อินทนนท์ จ๊อกกี้ยิม สถิติการชก 10 ครั้ง ชนะ 1 (น็อค 1) แพ้ 9
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่น มินิฟลายเวท WBO เมื่อ 30 เม.ย. 2540 แพ้น็อค อีริค จามิลี่ (ฟิลิปปินส์) ยก 1 ที่ ฟิลิปปินส์
หลักการตั้งชื่อทางดาราศาสตร์

ในยุคโบราณ มีการตั้งชื่อให้แก่ดวงอาทิตย์ ดวงจันทร์ และดวงดาวที่สว่างพอจะมองเห็นได้ด้วยตาเปล่าเพียงไม่กี่ร้อยดวงเท่านั้น ตลอดช่วงหลายร้อยปีหลังมานี้ จำนวนของวัตถุทางดาราศาสตร์ที่เรารู้จักเพิ่มขึ้นอย่างมากจากไม่กี่ร้อยดวงกลายเป็นจำนวนนับพันล้านดวง และยังมีการค้นพบเพิ่มเติมตลอดเวลาทุกปี นักดาราศาสตร์จึงจำเป็นต้องกำหนดระบบการตั้งชื่อเพื่อบ่งชี้ถึงวัตถุทางดาราศาสตร์เหล่านี้ ในเวลาเดียวกันก็ให้ชื่อแก่วัตถุซึ่งน่าสนใจที่สุดโดยสัมพันธ์กับคุณลักษณะของวัตถุเหล่านั้น
สหพันธ์ดาราศาสตร์สากล (IAU) คือหน่วยงานอย่างเป็นทางการซึ่งเป็นที่ยอมรับของนักดาราศาสตร์และนักวิทยาศาสตร์ทั่วโลก ว่าเป็นองค์กรทำหน้าที่กำหนดชื่อแก่วัตถุทางดาราศาสตร์ ซึ่งองค์กรได้สร้างระบบการกำหนดชื่อสำหรับวัตถุทางดาราศาสตร์ประเภทต่างๆ กันอยู่หลายระบบ
ชื่อของดาวฤกษ์

บทความหลัก: การตั้งชื่อดาวฤกษ์
ตามข้อกำหนดของสหพันธ์ดาราศาสตร์สากลแล้ว ดาวฤกษ์ไม่มีชื่อเฉพาะ นอกเหนือไปจากดาวฤกษ์สว่างเพียงไม่กี่ดวงที่มีชื่อเฉพาะมาแต่ยุคโบราณ ถ้าดาวฤกษ์นั้นมีชื่อเฉพาะมาแต่เดิม ชื่อเหล่านั้นจะนำมาจากภาษาอารบิก ซึ่งเป็นที่มาตั้งแต่ยุคบุกเบิกการศึกษาดาราศาสตร์
ดาวฤกษ์ที่สว่างจนสามารถมองเห็นได้ตาเปล่าบนท้องฟ้ายามค่ำคืนนั้นมีเพียงไม่กี่พันดวง ดังนั้นจำนวนชื่อเฉพาะของดาวฤกษ์ที่มีมาแต่วัฒนธรรมโบราณจึงมีจำนวนจำกัด เพียงสูงสุดที่ไม่เกิน 1 หมื่นดวงเท่านั้น
ประมาณการว่า จำนวนดาวฤกษ์ที่มีชื่อเฉพาะมีจำนวนอยู่ระหว่าง 300-350 ดวง ซึ่งเป็นดาวฤกษ์ที่สว่างที่สุดหรือเป็นดาวฤกษ์ที่รวมกลุ่มกันเป็นรูปร่างกลุ่มดาว จำนวนชื่อของดาวนั้นมีมากกว่าจำนวนดาวที่มีชื่อ เพราะวัฒนธรรมที่แตกต่างกันอาจกำหนดชื่อดาวที่ต่างกันสำหรับดาวดวงเดียวกันนั่นเอง ตัวอย่างเช่น ดาวที่รู้จักกันว่า ดาวเหนือ มีชื่ออื่นที่แตกต่างไปตามสถานที่และยุคสมัยต่างๆ เช่น Alruccabah, Angel Stern, Cynosura, the Lodestar, Mismar, Navigatoria, Phoenice, the Pole Star, the Star of Arcady, Tramontana และ Yilduz
ด้วยความก้าวหน้าของการประดิษฐ์กล้องโทรทรรศน์ ทำให้ดาวฤกษ์ที่เรามองเห็นมีจำนวนเพิ่มมากขึ้น มากเสียจนไม่สามารถจะตั้งชื่อเฉพาะให้กับทุกดวงได้ จึงมีรหัสกำหนดในการเรียกขานดาวเหล่านั้นด้วยระบบการตั้งชื่อดาวฤกษ์หลายระบบ ระบบเก่า ๆ อาจตั้งชื่อโดยไม่มีกฎเกณฑ์แน่ชัด หรือใช้ระบบตั้งชื่อแบบง่ายๆ เช่นเอาชื่อกลุ่มดาวผสมกับตัวอักษรกรีก การที่มีระบบการตั้งชื่อดาวฤกษ์หลายระบบทำให้ดาวบางดวงมีรหัสมากกว่า 1 ชื่อ ตัวอย่างเช่น ดาวที่มีชื่อภาษาอารบิกว่า ริจิล เคนเทารุส (Rigil Kentaurus) มีชื่อในการตั้งชื่อระบบไบเออร์ว่า อัลฟาคนครึ่งม้า
เมื่อความสามารถของกล้องโทรทรรศน์เพิ่มสูงขึ้น มีวัตถุจำนวนมากที่แต่เดิมเคยคิดกันว่าเป็นวัตถุทางดาราศาสตร์เพียงวัตถุเดียว กลับกลายเป็นระบบดาวหลายดวงซึ่งอยู่ใกล้กันมากจนไม่สามารถแยกแยะได้ด้วยตาเปล่า ปัญหานี้รวมกับปัญหาอื่นๆ ทำให้กลายเป็นความจำเป็นอย่างยิ่งที่จะต้องอาศัยระบบการตั้งชื่อ ตัวอย่างเช่น ดาวริจิล เคนเทารัส ประกอบด้วยดาวฤกษ์ 3 ดวงในระบบดาวสามดวง มีชื่อเรียกว่า ริจิล เคนเทารัส เอ, บี และซี ตามลำดับ
ระบบการตั้งชื่อดาวสมัยใหม่ส่วนใหญ่จะสร้างขึ้นด้วยคอมพิวเตอร์ โดยใช้กล้องโทรทรรศน์ประสิทธิภาพและความละเอียดสูง ผลลัพธ์ที่ได้ทำให้ได้จำนวนวัตถุทางดาราศาสตร์จำนวนมหาศาล ตัวอย่างเช่น Guide Star Catalog II ได้เพิ่มรายชื่อวัตถุทางดาราศาสตร์ที่แตกต่างกันจำนวนมากกว่า 998 ล้านชื่อ วัตถุในระบบรายชื่อนี้โดยมากจะต้องสังเกตด้วยกล้องที่มีความละเอียดสูงมาก และกำหนดรหัสให้แก่วัตถุเหล่านี้ตามตำแหน่งที่ปรากฏบนท้องฟ้า ตัวอย่างเช่น ชื่อรหัส SDSSp J153259.96-003944.1 ซึ่งอักษรขึ้นต้น SDSSp บ่งบอกที่มาว่ามาจาก "Sloan Digital Sky Survey preliminary objects" ตัวอักษรอื่นที่ตามหลังมาระบุพิกัดบนทรงกลมท้องฟ้า
ดาวฤกษ์ที่อยู่ใกล้กับโลกที่สุด คือดวงอาทิตย์ของเรา มักถูกเรียกขานกันโดยทั่วไปอย่างย่อว่า "ดวงอาทิตย์" (Sun หรือชื่ออื่นตามแต่ละภาษา เช่นภาษาฝรั่งเศสจะเรียกว่า le Soleil) แต่บางครั้งก็จะเรียกด้วยชื่อภาษาละตินว่า โซล (Sol)
ท้ายสุด ยังมีดาวอีกจำนวนหนึ่งที่ตั้งชื่อตามชื่อของบุคคล
ชื่อของกลุ่มดาว

ดูเพิ่ม: รายชื่อกลุ่มดาวเรียงตามอักษรละติน
นักดาราศาสตร์ในยุคโบราณจัดแบ่งท้องฟ้าออกเป็นกลุ่มดาวต่างๆ ตามอำเภอใจ ตามแต่รูปแบบที่พวกเขามองเห็นว่าปรากฏอยู่บนฟ้า ในตอนแรกมีการกำหนดเพียงขอบเขตของรูปแบบเท่านั้น ชื่อและจำนวนของกลุ่มดาวในแผนที่ดาวแต่ละระบบก็แตกต่างกันไป แต่ถึงแม้การกำหนดชื่อเช่นนี้จะไม่มีความหมายใดๆ ในทางวิทยาศาสตร์ ทว่าก็ได้ให้จุดอ้างอิงบนท้องฟ้าที่เป็นประโยชน์อย่างยิ่งสำหรับมนุษย์ รวมไปถึงแก่นักดาราศาสตร์ด้วย ในปี ค.ศ. 1930 ขอบเขตของกลุ่มดาวเหล่านี้ถูกกำหนดลงไปโดย ยูจีน โจเซฟ เดลปอร์เต และต่อมาสหพันธ์ดาราศาสตร์สากลได้นำไปปรับใช้ ดังนั้นปัจจุบันนี้ ทุกๆ จุดบนทรงกลมท้องฟ้าจะต้องอยู่ในสังกัดกลุ่มดาวใดกลุ่มดาวหนึ่ง
ชื่อของซูเปอร์โนวา

การค้นพบซูเปอร์โนวาจะต้องรายงานไปยังคณะกรรมการกลางของสหพันธ์ดาราศาสตร์สากลเพื่อส่งโทรเลขเวียนไปยังทุกๆ หน่วยงานให้ทราบชื่อที่กำหนดให้กับซูเปอร์โนวานั้น การตั้งชื่อประกอบด้วยปีที่ค้นพบ ตามด้วยรหัส 1-2 ตัวอักษร ซูเปอร์โนวา 26 แห่งแรกของปีจะได้รับรหัสอักษรเป็นตัวพิมพ์ใหญ่ A ถึง Z หลังจากนั้นจะเป็นคู่ตัวอักษรตัวพิมพ์เล็ก เริ่มที่ aa, ab, ไปเรื่อยๆ  มีซูเปอร์โนวาซึ่งโด่งดังในประวัติศาสตร์ 4 แห่งเป็นที่รู้จักกันด้วยชื่อปีที่ค้นพบ (SN 1006, 1054, 1572 (โนวาของไทโค), และ 1604 (ดาวของเคปเลอร์)) การใช้รหัสตัวอักษรเริ่มขึ้นในปี 1885 ถึงแม้ปีนั้นจะมีการตรวจพบซูเปอร์โนวาเพียงแห่งเดียว (เช่น SN 1885A, 1907A เป็นต้น) ตัวย่อมาตรฐาน "SN" นั้นเป็นอักษรที่ใช้ใส่ข้างหน้าชื่อ ซึ่งจะใส่หรือไม่ใส่ก็ได้ เมื่อเครื่องมือวัดต่างๆ พัฒนาขึ้น และมีนักดาราศาสตร์ (ทั้งมืออาชีพและมือสมัครเล่น) เข้าร่วมการค้นหามากขึ้น ก็ยิ่งมีการสังเกตพบซูเปอร์โนวามากขึ้นทุกปี ปัจจุบันมีการค้นพบซูเปอร์โนวาปีละอย่างน้อย 500 แห่ง ตัวอย่างเช่น ซูเปอร์โนวาสุดท้ายของปี 2006 คือ SN 2006ue หมายความว่า มันเป็นซูเปอร์โนวาลำดับที่ 551 ที่ค้นพบในปี 2006
ชื่อของดาราจักร

เช่นเดียวกับดาวฤกษ์ ดาราจักรส่วนมากไม่มีชื่อเฉพาะ ยกเว้นเพียงไม่กี่แห่งเช่น ดาราจักรแอนดรอเมดา ดาราจักรน้ำวน และอื่นๆ แต่ส่วนมากแล้วจะมีเพียงรหัสแคตตะล็อกเท่านั้น
ช่วงคริสต์ศตวรรษที่ 19 เรายังไม่เข้าใจธรรมชาติที่แท้จริงของดาราจักรนัก ระบบการตั้งชื่อวัตถุท้องฟ้าในยุคแรกๆ เช่น ระบบของเมซีเย ก็เพียงแต่จับกลุ่มวัตถุต่างๆ เข้าด้วยกันง่ายๆ เป็นกระจุกดาวเปิด กระจุกดาวทรงกลม เนบิวลา และดาราจักร ซึ่งมีจำนวนรวมเพียง 110 แห่ง ดาราจักรแอนดรอเมดาเป็นวัตถุท้องฟ้าของเมซีเยลำดับที่ 31 หรือ M31 ดาราจักรน้ำวนคือ M51 ส่วนระบบการตั้งชื่อวัตถุท้องฟ้ายุคใหม่เช่น ระบบ NGC มีขนาดที่ใหญ่กว่ามากและมีรายชื่อวัตถุท้องฟ้าเกือบ 8,000 รายการ แต่ก็ยังคงเอาดาราจักรไปผสมปนเปกับเนบิวลาและกระจุกดาว
แหล่งข้อมูลอื่น

IAU on Naming Astronomical Objects
IAU specifications for nomenclature
Dictionary of nomenclature of astronomical objects
New- And Old-Style Minor Planet Designations from the Minor Planet Center
Committee on Small Body Nomenclature เก็บถาวร 2017-09-26 ที่ เวย์แบ็กแมชชีน
Cometary designation system from Minor Planet Circulars 23803-4
Who named the planets and who decides what to name them?
How do planets and their moons get their names?
James Kaler on star names เก็บถาวร 2004-04-01 ที่ เวย์แบ็กแมชชีน
หากต้นไม้ล้มในป่า

ต้นไม้ที่ล้มแล้วในป่า
"ต้นไม้ที่ล้มในป่าจะมีเสียงหรือไม่ หากไม่มีคนอยู่ในที่นั้น" เป็นคำถามทางปรัชญาที่นำไปสู่การทดลองทางความคิด เกี่ยวกับการสังเกตและการรับรู้
อาณาจักรแพ็กเจใหม่

ฮูแบ็กเจ หรือ อาณาจักรแพ็กเจใหม่ (เกาหลี: 후백제; ฮันจา: 後百濟 ค.ศ. 892 – ค.ศ. 936) เป็นหนึ่งในสามอาณาจักรหลังของเกาหลี (อีกสองอาณาจักรได้แก่อาณาจักรโคกูรยอใหม่และอาณาจักรชิลลา โดยถูกก่อตั้งโดย คยอน ฮวอน ใน ค.ศ. 900 และล่มสลายลงไปอีกใน ค.ศ. 936 โดยกองทัพของวังกอนปฐมกษัตริย์แห่งราชวงศ์โครยอมาโจมตี มีเมืองหลวงอยู่ที่ช็อนจู (ปัจจุบันอยู่ในจังหวัดช็อลลาเหนือ) โดยหนังสือซัมกุกยูซาและซัมกุกซากิกล่าวว่าเป็นอาณาจักรสืบต่อมาจากอาณาจักรแพ็กเจ